Bemærkninger om Gradmaaling, dens Formaai og Opgaver. 13 



Et N O r m a 1 h j d e p u n k t for Jylland - Fyen er indlagt i 

 den østlige Gavl af Domkirken i Aarhus. Dette Punkt er af en 

 særdeles fast og urokkelig Beskaffenhed, og dets Bevarelse er 

 yderligere sikret ved en Kreds af Kontrolpunkter, der dels ere 

 indlagte i andre Dele af Kirkens Granitfundament, dels ere an- 

 bragte i umiddelbar Nærhed af Kirken som underjordiske Hoved- 

 punkter i særlige Granitsten. 



Sluttelig skal endnu omtales, at Vandstan dsmaalerne 

 i Fredericia, Aarhus og Esbjerg ere satte i Nivellements- 

 forbindelse med liverandre indbyrdes ved en partiel Udjævning 

 af de mellemfaldende Polygoner, og at Aarhus og Fredericia 

 hidtil stemme godt, idet den erholdte VaM-di for Forskellen 

 mellem Vandstandene i disse to Havne ikke overskrider nogle 

 faa Millimeter, en Størrelse, der er betydelig mindre end den 

 sandsynlige Fejl paa Forbindelsesnivellementet, hvilken F'ejl kan 

 anslaas til omtrent 1 Centimeter. Derimod viser Vandstands- 

 maaleren i Esbjerg et Middelniveau, der er henimod 5 Centi- 

 meter højere end Middelniveauerne i Aarhus og Fredericia. 

 Dette kan ikke skyldes Nivellementsforbindelsen. hvis sandsyn- 

 lige Fejl paa denne Strækning næppe vil overskride 1 Centi- 

 meter. Den højere Vandstand i Esbjerg turde imidlertid finde 

 sin tilstrækkelige Forklaring i de hyppigt forekommende stærke 

 vestlige Vinde , hvis betydelige Overvægt over Vindene med 

 østlig Retning under de lokale Forhold, som Havnen ved Es- 

 bjerg frembyder, maa bevirke en Opstemning af Vandet, altsaa 

 en noget højere Middelvandstand i denne Havn end i selve den 

 aabne Del af Nordsøen. 



Overs, over D. K. D. Vidensk. Selsk. Forh. 1894. 



